open-index/open-wikipedia-markdown huggingface dataset:
Balys Bazevičius

{{Žmogaus biografija
 vardas = 
|fonas= culture
| paveikslėlis = 
| paveikslėlio apibūdinimas = 
| paveikslėlio dydis = 
| gimimo data = 
| gimimo vieta = 
| mirties data = 
**Balys Bazevičius** (g. 1925 m. spalio 15 d. Domantonys, Alytaus apskritis) – Lietuvos pedagogas, redaktorius.

## Biografija
Mokėsi Alytaus gimnazijoje, Marijampolės mokytojų seminarijoje, Vilniaus pedagoginiame institute studijavo istoriją. Baigė Žurnalistikos kursus prie LKP CK Vilniuje ir sąjunginio Radijo komiteto Maskvoje.

Mokytojavo Varėnos rajono Krokšlio pradžios mokykloje, dirbo Alytaus 2–osios pradžios mokyklos vedėju.

Žurnalistinį darbą pradėjo 1945 m. Alytuje, laikraščio „Tarybinė Dzūkija“ redakcijoje, 1947–1950 m. laikraščio redaktorius; nuo 1947 m. ir „Tiesos“ korespondentas Dzūkijoje. 1951–1954 m. Lietuvos radijo visuomeninių–politinių laidų vyriausias redaktorius, 1954–1957 m. – „Valstiečių laikraščio“ skyriaus vedėjas, 1957–1960 m. – žurnalo „Mokslas ir gyvenimas“ atsakingasis sekretorius, 1960–1961 m. – Tarybinio informacijų biuro korespondentas Lietuvai. 1961–1987 m. žurnalo „Kooperatininkas“ vyriausias redaktorius. Rašė daugiausia žemės ūkio, prekybos, ekonomikos temomis. 

## Šaltiniai
Jūra Marija Baužytė

**Jūra Marija Baužytė-Štikelienė** (1933 m. sausio 13 d. Kuršėnuose, Šiaulių apskritis – 2018 m. spalio 24 d. Vilniuje) – Lietuvos žurnalistė, publicistė.

## Biografija
1951 m. baigė Panevėžio 2-ąją vidurinę mokyklą, 1956 m. Vilniaus universiteto Istorijos-filologijos fakultete – žurnalistikos specialybę.

1956 m. „Valstiečių laikraščio“, 1957–1960 m. laikraščio „Komjaunimo tiesa“ korespondentė. 1960–1992 m. „Tiesos“ korespondentė, skyriaus vedėja. 1992–1995 m. įmonės Lietuvos geležinkeliai laikraščio „Geležinkelininkas“ korespondentė. Daugiausia rašė dorovinio auklėjimo klausimais. Rašinius spausdino įvairiuose leidiniuose. Kelerius metus vadovavo Lietuvos žurnalistų sąjungos publicistikos sekcijai.

Parašė ir parengė skyrių apie žuvusius 1991 m. sausio 13 d. prie Televizijos bokšto bei radijo ir televizijos pastatų, parašė keletą apybraižų knygai „Lietuva, 1991 m. sausio 13“. Redagavo buvusio LR Seimo pirmininko ir švietimo ministro Konstantino Šakenio prisiminimų dvitomį „Vaizdai ir mintys nelaisvėje“.

Palaidota Saltoniškių kapinėse. Sesuo televizijos žurnalistė Nijolė Baužytė (g. 1938 m.).

## Bibliografija

* Išdalyta saulė: apybraižos. – Vilnius: Mintis, 1972. – 104 p.
* Horizontai: Vinco Mickevičiaus-Kapsuko premijos laureatų kūrybos rinktinė. – Vilnius: Mintis, 1979. – 176 p.: iliustr.
* Žirgai lekia per rūką: publicistinės apybraižos / iliustr. Danutė Baužytė-Baginskienė. – Vilnius: Valstybinis leidybos centras, 1991. – 143 p.: iliustr. – ISBN 5-89942-612-8
* Šviesa iš toli: knygnešys Karolis Baužys ir jo palikuonys. – Vilnius: Voruta, 2000. – 138 p.: iliustr. – ISBN 9986-510-31-7
* Lenkiuosi gimtinei: Milvydiškiams, kurių jau nebėra / Stasys Štikelis. – Klaipėda: S. Jokužio leidykla-spaustuvė, 2004. – 151 p.: iliustr. – ISBN 9986-31-111-X
* Pavėlavę lieka stotyje: neišsiųsti laiškai / dail. Agnė Juršytė. – Vilnius: Mintis, 2009. – 413 p.: iliustr. – ISBN 978-5-417-00983-9
* Mėnulio užtemimo naktį: publicistinis romanas: tiems, kurie nesijaučia laimingi. – Vilnius: Lietuvos edukologijos universiteto leidykla. 2015. – 150 p. – ISBN 978-609-471-000-1


## Įvertinimas
* 1983 m. LSSR nusipelniusi žurnalistė 
* 2008 m. Lietuvos žurnalistų sąjungos medalis „Už nuopelnus žurnalistikai“ 

## Šaltiniai
Dalius Bajorūnas

**Dalius Bajorūnas** (g. 1963 m.) – buvęs Lietuvos futbolininkas.

## Biografija

Žaidė Tauras Šiauliai (1990–1991), Tauras Tauragė (2001) komandose. 1990 m. tapo rezultatyviausiu aukščiausiosios lygos žaidėju.

## Nuorodos
Antanas Bieliauskas

**Antanas Bieliauskas** (1928 m. liepos 27 d. Aštruliuose, Marijampolės apskritis – 2005 m. lapkričio 18 d. Vilniuje, palaidotas Antakalnio kapinėse, Menininkų kalnelyje) – Lietuvos rašytojas, žurnalistas, redaktorius.

## Biografija
Baigęs Prienų vidurinę mokyklą, 1953 m. baigė Vilniaus pedagoginio instituto Lietuvių kalbos ir literatūros fakultetą.

1953–1960 m. ir nuo 1972 m. dirbo laikraščio „Tarybinis mokytojas“ redakcijoje, 1960–1962 m. laikraščio „Literatūra ir menas“ Literatūros ir literatūros kritikos skyriaus vedėjas, 1962–1968 m. – biuletenio „Ekrano naujienos“ redaktorius, 1968–1972 m. – Lietuvos mokslų akademijos Mokslinio organizacinio skyriaus vyr. redaktorius. 

Nuo 1973 m. Lietuvos rašytojų sąjungos narys.

## Kūryba

Parašė pjesių, apybraižų ir apsakymų, kelionių įspūdžių knygų. A. Bieliausko proza ir draminė kūryba yra realistinio tipo, joje atsispindi visuomeninės ir moralinės problemos, apsakymuose netrūksta detektyvinių elementų. Daugiausia rašytojas savo jėgų ir sumanumo skyrė pedagoginei spaudai, joje propaguodamas kultūros ir literatūros problemas. Kita vertus, žurnalistinis darbas ir visuomeninė veikla davė jam nemažai medžiagos, kurią jis sėkmingai naudojo savo apsakymų knygose.

## Bibliografija
* *Egzaminas*: pjesė. – Vilnius, 1956. – 111 p., pastatyta Valstybiniame akademiniame dramos teatre.
* *Kad žemėje žydėtų gėlės*: nepamirštami mokytojai patriotai, su Gintautu Iešmantu. – Kaunas, 1960. – 131 p.
* *Nebaigtas portretas*: 4 v. 5 pav. drama. – Vilnius, 1961 m.]] – 115 p.
* *Siūbavo jovarai*: apsakymai. – Vilnius: Vaga, 1972]] m.– 243 p.
* *Raudoni žilvičiai*: apsakymai. – Vilnius: Vaga, 1978. – 153 p.
* *Po mėlynu Havajų dangumi*: kelionių įspūdžiai. – Vilnius: Vaga, 1986. – 164 p.
* Pabūk džiaugsmu: mokytojų poezijos rinktinė / sudarė Antanas Bieliauskas. – Kaunas: Šviesa, 1987. – 204 p.
* Atsisveikinimas su meile: apsakymai. – Vilnius: Vaga, [2004] (Kaunas: Spindulys). – 110 p.

## Šaltiniai
Kirani James

**Kirani James** (g. 1992 m. rugsėjo 1 d.) – Grenados lengvaatletis, sprinteris. Būdamas vos aštuoniolikos metu tapo pasaulio čempionu. 2012 m. jis laimėjo Grenadai pirmąjį aukso medalį per visą šios šalies istoriją.

## Biografija

### Jaunių varžybos
2007 m. sportininkas laimėjo aukso medalį 200 m bėgime CARIFTA žaidynėse. Tais pačiais metais jis sudalyvavo pasaulio jaunių čempionate. Ostravoje vykusiose varžybose jis 400 m distanciją įveikė per 46,96 s ir pelnė sidabro medalį. 2008 m. grenadietis pelnė aukso medalį Sandraugos jaunių žaidynėse. 2009 m. pasaulio jaunių čempionatas vyko Italijoje. Šįkart sportininkas varžėsi dvejuose nuotoliuose: 200 m ir 400 m bėgimuose. 200 m distanciją sprinteris įveikė per 21,05 s, o 400 m distanciją per 45,89 s. Abiejuose rungtyse James iškovojo aukso medalius.

### Jaunimo varžybos
2008 m. Lenkijoje vykusiame pasaulio jaunimo čempionate James 400 m distanciją įveikė per 45,70 s ir iškovojo sidabro medalį. 2009 m. Pan Amerikos jaunimo čempionate sprinteris laimėjo aukso medalį 400 m bėgime. 2010 m. pasaulio jaunimo čempionate James dalyvavo antrą kartą. Šįkart sportininkas 400 m bėgime buvo lėtesnis ir distanciją įveikė per 45,89 s, bet vis tiek iškovojo aukso medalį. 2011 m. lengvaatletis sudalyvavo Pan Amerikos jaunimo čempionate, kur pelnė aukso medalį 200 m bėgime.

### Suaugusiųjų varžybos
2011 m. žiemos sezono metu Kirani James 400 m distanciją įveikė per 44,80 s ir tapo trečiu greičiausiu šią distanciją įveikusių žmogumi uždarose patalpose. Vasaros sezono metu bėgikas būdamas vos aštuoniolikos metų pasiekė pasaulio čempionato ir olimpinį 400 m bėgimo kvalifikacinį normatyvą. 2011 m. pasaulio čempionate Kirani James finaliniame 400 m bėgime aplenkė olimpinį čempioną LaShawn Merritt ir tapo pasaulio čempionu, bei pirmuoju savo šalies medalininku čempionato istorijoje.

## Nuorodos
* Kirani James IAAF svetainėje
Artūras Baublys

**Artūras Baublys** (g. 1955 m. lapkričio 5 d. Vilniuje) – Lietuvos istorikas, televizijos žurnalistas, redaktorius.

## Biografija
Gimė Kauno miesto milicijos valdybos viršininko pavaduotojo, prieš tai LSSR KGB Kauno miesto skyriaus 4-ojo poskyrio operatyvinio įgaliotinio (1956 07 24−1957 09 27), Vytauto Baublio šeimoje. 1979 m. Vilniaus universiteto Istorijos fakultete baigė istoriją. 1979–1982 m. Trakų istorijos muziejaus mokslinis bendradarbis. 1982–1986 m. Lietuvos televizijos (LTV) Propagandos redakcijos vyresnysis redaktorius, 1986–1988 m. Informacijos vyriausiosios redakcijos vyr. redaktoriaus pavaduotojas. 1988–1993 m. LTV Vyriausiosios vaikų ir jaunimo laidų redakcijos vyr. redaktorius.

1993 m. Eksperimentinio kūrybinio susivienijimo „KS-1“ redaktorius. 1993–1994 m. Lietuvos radijo ir televizijos Užsienio ryšių direkcijos aukščiausios kategorijos žurnalistas, 1994–1996 m. jos direktorius. Nuo 1996 m. balandžio mėn. – LTV Užsienio ryšių skyriaus viršininkas. Nuo 1996 m. rugsėjo mėn. – reklamos agentūros „Lukrecija dizainas“ konsultantas. 2000 m. Ūkio ministerijos atstovas spaudai. VšĮ ART2B vadovas, viešųjų ryšių konsultantas.

## Veikla
1982–1984 m. rengė ir vedė laidas „Gintarinis raktas“, „M-12“, „Jaunimo studija“, 1985–1986 m. „Mūsų svečiai“;
1987 m. rugpjūčio 23 d., kaip Lietuvos komunistinio okupacinio režimo propagandistas aktyviai dalyvavo mitinge prie Adomo Mickevičiaus paminklo, kur provokatyviai ir įžūliai kamantinėjo ir filmavo Lietuvos rezistentus, po to sukurpdamas propagandinę televizijos filmą „Akmuo užantyje. Nepavykusi antitarybinė provokacija“ (1987 m.); 1988–1993 m. „Labirintas“, 1992–1996 m. „Telelife“. 1993–1994 m. Užsienio ryšių direkcijoje rengė reportažus tarptautiniams teležurnalams „Europos aikštė“, „Alice“, buvo tarptautinių teatrų festivalio „Life“ bei madų festivalio „In Vogue 93“ atstovas spaudai.

## Šaltiniai
Amantle Montsho

**Amantle Montsho** (g. 1983 m. liepos 4 d.) – Botsvanos sprinterė. Pasaulio čempionė ir pirmoji šalies prizininkė pasaulio čempionatų istorijoje.

## Biografija
Aukščiausio rango varžybose Montsho debiutavo 2004 m. pelniusi teisę startuoti 2004 m. vasaros olimpinėse žaidynėse. tąkart sportininkė 400 m distanciją įveikė per 53,77 s, pasiekusi naują Botsvanos moterų nacionalinį rekordą į pusfinalių bėgimus nepateko ir bendroje įskaitoje užėmė 36 vietą tarp 42 sportininkių. 2005 m. pasaulio čempionate Montsho pusfinalių pasiekti vėl nepavyko. Užfiksavusi 53,97 s laiką ji liko keturiasdešimtoje vietoje. 2006 m. botsvanietė startavo Sandraugos žaidynėse. Pasiekusi pusfinalį savo bėgime likto penktoje vietoje ir į finalą nepateko. Tais pačiais metais sprinterė iškovojo sidabro medalį Afrikos čempionate. 2007 m. pasaulio čempionato metu Montsho pagaliau pavyko prasimušti į pusfinalį. Pastarajame sprinterė 400 m distanciją įveikė per 50,90 s ir užfiksavusi naują nacionalinį rekordą galutinėje rikiuotėje liko dvyliktoje vietoje. 2008 m. žiemos sezono metu sportininkė dalyvavo pasaulio uždarų patalpų čempionate. Ispanijoje vykusiose varžybose lengvaatletė pasiekė pusfinalį ir galutinėje įskaitoje užėmė 9-ąją vietą. Vasaros sezono metu Montsho pirmą kartą tapo Afrikos čempione, bei pagerino Afrikos čempionato rekordą. 2008 m. vasaros olimpinėse žaidynėse bėgikė sugebėjo pasiekti finalinį 400 m bėgimą. Finale sportininkė atbėgo paskutinė ir galutinėje įskaitoje užėmė aukštąją aštuntąją vietą. Analogišką vietą sportininkė pasiekė ir 2009 m. pasaulio čempionato metu. 2010 m. žiemos sezono metu sportininkė užėmė ketvirtąją vietą pasaulio uždarų patalpų čempionate Dohoje. Vasaros sezono metu Montsho plenė aukso medalius Sandraugos žaidynėse, Afrikos čempionate ir kontinentinėje taurėje. 2011 m. sprinterė tapo pasaulio čempione ir pirmąją savo šalies prizininke pasaulio čempionatų istorijoje.

2014 m. Sandraugos žaidynių metu paimtame Montsho dopingo teste rasta draudžiamo stimiulianto metilheksamino. Sportininkei skirta dvejų metų diskvalifikacija.

## Nuorodos
*Amantle Montsho IAAF svetainėje
Selma Blair

**Selma Blair** (pilnas vardas *Selma Blair Beitner*, g. 1972 m. birželio 23 d., Sautfildas, Mičiganas, JAV) – amerikiečių aktorė.

## Filmografija

## Nuorodos
* Imdb.com apie Selma Blair
Carmelita Jeter

**Carmelita Jeter** (g. 1979 m. lapkričio 24 d.) – JAV lengvaatletė, kuri specializuojasi sprinto bėgime. Pasaulio čempionė. Antra greičiausia moteris istorijoje 100 m bėgime.

## Biografija
2007 m. pasaulio čempionato metu Jeter 100 bėgime iškovojo bronzos medalį, bei pelnė aukso medalį komandinėje 4x100 m estafetėje. 2009 m. Šanchajuje sportininkė pagerino savo asmeninį rekordą iki 10,64 s ir tapo antrąją greičiausia moterimi 100 m bėgimo istorijoje. Tais pačiais metais vykusiame 2009 m. pasaulio čempionate ji pelnė bronzos medalį 100 m bėgime. 2010 m. pasaulio uždarų patalpų čempionate 60 m bėgimo distancijoje Jeter pelnė sidabro medalį. 2011 m. pasaulio čempionato metu Jeter pirmą kartą įveikė priešininkes iš Jamaikos ir tapo pasaulio čempione. 2012 m. Londono olimpinėse žaidynėse iškovojo sidabrą 100 m bėgimo distancijoje, bronzą 200 m ir auksą 4x100 m estafetėje.

## Nuorodos
* Carmelita Jeter IAAF svetainėje
Jules-Albert de Dion

Markizas **Žiulis Feliksas Filipas Alberas de Dionas** (, 1856 m. kovo 9 d. Nante, Atlanto Luara – 1946 m. rugpjūčio 19 d. Paryžiuje) – Prancūzijos automobilių pramonės pradininkas.

## Biografija
Augo žinomų prancūzų dvikovininkų šeimoje, buvo susidomėjęs mechanika. 1881 m. pasigamino garo variklio maketą, panašų į matytą vienoje parduotuvėje. Inžinieriai Žoržas Butonas (*Georges Bouton*) ir jo svainis Šarlis Trepardo (*Charles Trépardoux*) buvo įkūrę parduotuvę Leone, Landuose, kur jie gamino mokslinius žaislus. Prireikus pinigų svajonės – sukurti garais varomą automobilį – įgyvendinimui, jie sutiko su De Diono pasiūlymu bendradarbiauti.

1883 m. jie įkūrė bendrovę „de Dion-Bouton“; tuo metu tai buvo stambiausias pasaulyje automobilių gamintojas. Jie bandė pritaikyti jūrinius garo variklius automobiliui, kuris naudojo diržus priekiniams ratams varyti ir buvo vairuojamas iš galo. 1884 m. jie pagamino jau iš priekio vairuojamą, galiniais ratais varomą automobilį, kuris galėjo vežti keturis žmones.

1887 m. Dionas dalyvavo „Pirmosiose Europos automobilių lenktynėse“, kurias surengė žurnalas „*Le Vélocipède*“. Nors ir baigė trasą iki galo, Dionas nebuvo pripažintas nugalėtoju, nes jis buvo vienintelis varžybų dalyvis. 1894 m. liepos 22 d. dalyvavo dar vienose automobilių lenktynėse, kurias suorganizavo žurnalas „*Le Petit*“. Trasa driekėsi 122 kilometrus, nuo Paryžiaus iki Ruano. Nors jas įveikė pirmas, vėlgi buvo diskvalifikuotas, nes automobilis neatitiko standartų. Po jų nusprendė gaminti automobilius su vidaus degimo varikliu. 1905 m. „de Dion-Bouton“ buvo pagaminusi daugiau kaip 40 000 benzininių variklių, kuriuos naudojo kiti automobilių gamintojai.

1898 m. jis įsteigė Paryžiaus automobilių parodą (). Alberas de Dionas mirė 1946 m., būdamas 90 metų.

## Literatūra
* Georgano, G. N. *Cars: Early and Vintage*, 1886–1930 m. Londonas: „Grange-Universal“, 1990 m. (perspausdintas „AB Nordbok“ 1985 m. leidimas).
* Wise, David Burgess, „De Dion: The Aristocrat and the Toymaker“, in Ward, Ian, executive editor. *The World of Automobiles* (Londonas: „Orbis Publishing“, 1974 m.), 5 tomas, psl. 510-4.

## Nuorodos
Kelly-Ann Baptiste

**Kelly-Ann Baptiste** (g. 1986 m. spalio 14 d.) – Trinidado ir Tobago sprinterė, pasaulio čempionato prizininkė.

## Biografija
### Jaunių varžybos
2003 m. Baptiste varžėsi pasaulio jaunių čempionate. Kanadoje vykusiose varžybose sportininkė užfiksavo 11,58 s rezultatą ir pelnė bronzos medalį.
### Jaunimo varžybos
Baptiste aukšto rango varžybose debiutavo 2002 m. sudalyvaudama pasaulio jaunimo čempionate Kingstone, Jamaikoje. 100 m bėgimo rungtyje sportininkė pasiekė pusfinalį, bet savo bėgime užėmė tik septintą vietą ir į finalą nepateko. 2004 m. sportininkė vėl dalyvavo pasaulio jaunimo čempionate. Šįkart pasirinkusi bėgti 200 m distanciją lengvaatletė finale užėmė ketvirtą vietą.
### Suaugusiųjų varžybos
2005 m. pasaulio čempionate Baptiste 100 m bėgime pasiekė 11,42 s laiką ir į psufinalių bėgimus nepateko. 2008 m. vasaros olimpinėse žaidynėse sprinterė pasiekė ketvirtfinalį ir galutinėje rikiuotėje liko 25 tarp 85 startavusių sportininkių. 2009 m. pasaulio čempionate Baptiste startavo 100 m ir 200 m distancijose. Abiejose rungtyse pasiekė pusfinalių bėgimus, bet į finalus patekti nepavyko. 2010 m. Splite vykusiose kontinentinės taurės varžybose pelnė aukso medalius 100 m ir 4x100 m estafetės rungtyse. 2011 m. pasaulio čempionato metu Baptiste pirmą kartą iškovojo medalį. 100 m distanciją įveikusi per 10,98 s ji užėmė trečiąją vietą.

## Nuorodos
* Kelly-Ann Baptiste IAAF svetainėje
Abubaker Kaki Khamis

**Abubakeras Kakis Chamisas** (1989 m. birželio 21 d. – 2025 m. balandžio 12 d.) – Sudano lengvaatletis, kuris specializavosi vidutinių nuotolių bėgime. Pasaulio uždarų patalpų čempionas.

## Biografija

### Jaunių varžybos
Kaki tarptautinėse aukšto rango varžybose debiutavo 2005 m. sudalyvaudamas pasaulio jaunių čempionate. Maroke vykuiose varžybose 1500 m bėgimo distancijoje sportininkas iškovojo bronzos medalį.

### Jaunimo varžybos
2005 m. Afrikos jaunimo čempionate Kaki varžėsi 800 m bėgimo distancijoje, kur finale užėmė septintąją vietą. 2006 m. pasaulio jaunimo čempionate sudanietis užėmė aukštąją šeštąją vietą. 2008 m. sportininkas vėl sudalyvavo pasaulio jaunimo čempionate. Lenkijoje vykusiose varžybose bėgikui pavyko iškovoti aukso medalį.

### Suaugusiųjų varžybos
2007 m. pasaulio čempionate Kaki kvalifikaciniuose bėgimuose užfiksavo 1:46.38 laiką ir į pusfinalių bėgimus nepateko. 2008 m. ir 2010 m. pasaulio uždarų patalpų čempionatuose 800 m bėgimų distancijoje Kaki tapo pasaulio čempionu. 2008 m. vasaros olimpiadoje lengvaatlečiui pavyko patekti į pusfinalį, bet savo bėgime likęs aštuntas į finalą Kaki nepateko. 2011 m. pasaulio čempionate Kaki iškovojo sidabro medalį.

## Šaltiniai

## Nuorodos
* Abubaker Kaki IAAF svetainėje
Akčakaja

**Akčakaja** () arba **Achča Kaja** – nenuotaki įduba Turkmėnijoje, Karakumų dykumos šiaurės vakaruose. Ilgis apie 50 km, plotis iki 6 km. Santykinis gylis – 200 m. Įdubos dugnas yra 81 m žemiau jūros lygio (tai buvo antra žemiausia TSRS sausumos vieta po Karagijės įdubos Kazachstane).

## Šaltiniai
Akšijrakas

**Akšijrakas** () – kalnų masyvas Tianšanyje, Kirgizijos teritorijoje. Sudaro Naryno ir Sarydžazo baseino upių vandenskyrą. Ilgis apie 50 km. Aukštis iki 5126 m.

Sudarytas iš metamorfinių skalūnų, smiltainio ir granito. Būdingas aukštikalnių reljefas. Ledynai dengia apie 400 km² (didžiausias – Petrovo ledynas, iš jo išteka Narynas).

## Šaltiniai
Games Convention

**Games Convention** arba **Leipzig Games Convention** (sutrump. – **GC**; ) – buvo kasmetinė kompiuterinių žaidimų mugė, kuri nuo 2002 iki 2008 m. vykdavo Leipcige (Vokietija). Be žaidimų ir susijusios įrangos apžvalgų, mugę sudarė įvairios informacinės ir pramoginės programos. Ją rengė *Bundesverband Interaktive Unterhaltungssoftware* (). Vykdavo moderniame parodų salių komplekse, paprastai paskutinę rugpjūčio savaitę.

Su 203 000 lankytojų, 3 800 žurnalistų ir 547 eksponentais (2008 m. duomenys) tai buvo antras pagal dydį renginys pasaulyje, susijęs su kompiuteriniais žaidimais, po Gamescom, kuris taip pat rengiamas Vokietijoje. 2008 m. BIU pranešė, jog Games Convention nevyks 2009 m., kadangi buvo norėta suteikti pirmenybę tuo metu naujam renginiui – Gamescom.

2007 m. paroda taip pat buvo surengta Azijoje, pavadinimu Games Convention Asia.

## Nuorodos

* Oficiali svetainė
Razer

**Razer** (stilizuotai – **RΛZΞR**) – JAV tarptautinė technologijų bendrovė. Įmonė kuria kompiuterinę įrangą ir kitokią plataus vartojimo elektroniką, teikia finansinių technologijų paslaugas. Įmonę įkūrė singapūrietis verslininkas Min-Liang Tan ir Robert Krakoff. „Razer“ kuriama aparatinė ir programinė įranga daugiausia skirta profesionaliems kompiuterinių žaidimų žaidėjams.

## Istorija

„Razer“ buvo įkurta 2005 m. Pirmasis įmonės produktas buvo aukštos klasės kompiuterinė pelė *Boomslang*, skirta specialiai kompiuterinių žaidimų žaidėjams. 

„Razer“ buvo viena pirmųjų įmonių, pradėjusių remti žaidėjus, dalyvaujančius tarptautiniuose e-sporto turnyruose, o tai savo ruožtu prisidėjo prie profesionalių kompiuterinių žaidimų varžybų reiškinio atsiradimo. Johnathan „Fatal1ty“ Wendel buvo vienas pirmųjų „Razer“ remiamų profesionalių žaidėjų. Įmonė taip pat buvo viena pirmųjų, pradėjusių remti žaidėjų komandas ir teikti piniginius prizus už pasiekimus įvairiuose elektroninio sporto turnyruose, kaip kad World Cyber Games.

## Produktai
„Razer“ gaminami produktai kompiuterinių žaidimų žaidėjams yra pavadinti pagal plėšrius ar nuodingus gyvūnus: gyvačių vardais (pelės), vabzdžių (pelių kilimėliai), voragyvių (klaviatūros), jūrų būtybių (garso prietaisai) ir pan. *Razer Blade* nešiojamas kompiuteris bei *Project Fiona* planšetinis kompiuteris, pristatytas 2012 m. Consumer Electronics Show parodoje, yra bene vienintelės išimtys.

Savo produktus įmonė kuria bendradarbiaudama su kitomis įmonėmis ir profesionaliais žaidėjais.

## Išnašos

## Nuorodos

* Oficiali svetainė
* Oficiali Europos versijos svetainė
Valdas Bartasevičius

**Valdas Bartasevičius** (g. 1954 m. lapkričio 21 d. Veisiejuose, Lazdijų rajonas) – Lietuvos žurnalistas, redaktorius.

## Biografija
1972 m. baigė Vilniaus S. Nėries vidurinę mokyklą, 1977 m. Vilniaus universiteto Istorijos fakultete – žurnalistikos specialybę. 1981–1983 m. mokėsi Maskvos universiteto žurnalistikos fakulteto aspirantūroje.

1978 m. pradėjo dirbti Vilniaus universiteto žurnalistikos katedroje. 1991–2006 m. – Žurnalistikos instituto dėstytojas ir dienraščio „Lietuvos rytas“ redakcijos darbuotojas: korespondentas Maskvoje, apžvalgininkas, specialusis korespondentas.

2005 m. prezidento Valdo Adamkaus patarėjas.Žurnalistikos enciklopedijos straipsnių autorius. 

## Bibliografija
* *Užgesęs saulėlydis virš Budavonės*, su Jonu Šidlausku, Vilkaviškis, Olimpija, 1992 m.

## Įvertinimas
* 1994 m. Vito Lingio premija,
* 1997 m. Demokratinio spaudos fondo paskelbto konkurso „Spauda stabdo korupciją“ laureatas.

## Šaltiniai
Kazys Baronas

**Kazys Baronas** (1890 m. birželio 12 d. Viešintose, Panevėžio apskritis – 1949 m. rugsėjo mėn. Čikagoje, JAV) – JAV lietuvių žurnalistas, redaktorius.

## Biografija
Lankė Mintaujos gimnaziją ir Saulės mokytojų kursus Kaune. 1907 m. atvyko į JAV, 1908–1911 m. bendradarbiavo laikraštyje „Vienybė Lietuvninkų“, 1909–1910 m. – „Kova“, 1911 m. – žurnale „Laisvoji mintis“. 1913–1914 m. „Šakė“ redaktorius. 1912–1914 m. redagavo leidinį „Kardas“. 1916–1938 m. „Naujienų“ redakcijos narys. 

## Šaltiniai
Ala Arča

**Ala Arča** () – upė šiaurės Kirgizijoje, Ču srityje; Ču upės kairysis intakas. Prasideda Tianšanyje, Kirgizijos Alatau kalnagūbrio šiaurinio šlaito ledynuose, teka tarpukalnių slėniu. Įteka į Ču Kazachijos pasienyje.

Intakai: Aksajus, Top Karagajus, Teketioras, Tujuksu, Adyginė, Džindžisu.

Upė vandeningiausia gegužės-rugsėjo laikotarpiu, labiausiai nusenka žiemą. Aukštupys įeina į Ala Arčos nacionalinį parką. Žemupio vanduo intensyviai naudojamas drėkinimui, įrengtas tvenkinys. Prie Ala Arčos įsikūręs Biškekas.
Ala Arčos nacionalinis parkas

**Ala Arčos nacionalinis parkas** () – gamtinis nacionalinis parkas Kirgizijoje, šiauriniuose Kirgizijos kalnagūbrio šlaituose (1700–3500 m aukštyje) bei Ala Arčos upės slėnyje. Įkurtas 1977 m., apima 2,2 tūkst. ha plotą.

Parke saugoma ryškiai išreikštų kalnų landšaftų įvairovė: kadagynai, Tianšanio eglių miškai, erškėčių ir raugerškių sąžalynai, alpinės pievos, ledynai. Sutinkami gyvūnai – sibirinė stirna, sibirinis ožys, švilpikas, keklikas, ularas, iš ypač retų gyvūnų pasitaiko irbis, grifas.


Image:Kyrgyzstan Ala Archa National Park 01.jpg|Ala Arčos upė
Image:Ala Archa 3.JPG|Kalnai žiemą
Image:Kyrgyzstan Ala Archa National Park 04.jpg|Eglių miškas
File:Kyrgyzstan Ala Archa National Park 05.jpg|Rieduliai


## Šaltiniai
Petras Arnoldas Barysas

**Petras Arnoldas Barysas** (g. 1936 m. birželio 29 d. Kaune) – Lietuvos fotožurnalistas.

## Biografija
1956–1960 m. Vilniaus universitete studijavo žurnalistiką.

Nuo 1956 m. telegramų agentūros ELTA fotokorespondentas. 1958–1961 m. dirbo žurnale „Jaunimo gretos“, 1961–1968 m. – žurnalo „Kooperatininkas“ fotokorespondentas. Nuo 1968 m. – savaitraščio „Literatūra ir menas“ fotokorespondentas, laikinai – vyriausias redaktorius. Kultūros, meno, literatūros tematikos fotografijų paskelbė daugelyje šalies laikraščių ir žurnalų, užsienio periodiniuose leidiniuose. Dalyvavo įvairiose fotografijos parodose, surengė personalinių parodų. 

Sausio 13-osios nukentėjusiųjų draugijos valdybos pirmininkas.

## Įvertinimas
* 1992 m. Sausio 13-osios atminimo medalis
* 1995 m. Vyčio Kryžiaus ordino Karininko kryžius
* 1998 m. Lietuvos didžiojo kunigaikščio Gedimino ordino medalis

## Šaltiniai
Vytautas Barauskas (1934)

**Vytautas Barauskas** (g. 1934 m. sausio 28 d. Valinėje, Radviliškio valsčius, Šiaulių apskritis – 2015 m. kovo 22 d. Vilniuje) – Lietuvos poetas, žurnalistas, redaktorius.

## Biografija
1952–1953 m. Kėdainių rajono laikraščio „Tarybinis kelias“ bei Kauno srities laikraščio „Kauno tiesa“ etatinis literatūrinis darbuotojas, vėliau Eltos neetatinis korespondentas Kėdainių rajone. 1953–1957 m. LLKJS Kėdainių rajono komiteto I sekretorius. 1960–1962 m. Lietuvos radijo ir televizijos komiteto radijo redaktorius, televizijos laidų vaikams ir jaunimui vyr. redaktorius. 1962–1963 m. žurnalo „Žemės ūkis“ atsakingasis sekretorius. 1963–1971 m. žurnalo „Genys“ vyr. redaktorius. 1966 m. baigė Aukštosios partinės mokyklos prie SSKP CK žurnalistikos skyrių. 1971–1984 m. žurnalo „Jaunimo gretos“ vyr. redaktorius. 1985–1987 m. Lietuvos kino studijos Dokumentikos vyr. redaktorius. 1994 m. redagavo savaitraštį „Lietuvos darbininkas“, buvo Respublikinių profsąjungos kultūros rūmų direktoriaus pavaduotojas.

Parašė apybraižų, reportažų. Jo tekstais kompozitoriai sukūrė per 600 dainų, mažąją operetę „Meškino liga“.

Lietuvos vyresniojo amžiaus žmonių konfederacijos prezidentas. Liberalų ir centro sąjungos narys.

## Bibliografija
* Ąžuolai grūdinasi vėtrose: biografinė apybraiža apie Karolį Didžiulį. – Vilnius, 1964.
* Mažųjų lopšinė: eilėraščiai vaikams (iliustr. Lelija Bičiūnaitė). – Vilnius: Vaga, 1967. – 24 p.: iliustr.
* Komjaunuoliška mūsų jaunystė: albumas-plakatas / Vytautas Barauskas, Aloyzas Smilingis. – V.: Mintis, 1970. – 244 p.: iliustr.
* Marytė: apysaka apie Marytę Melnikaitę (iliustr. Zosė Vasilenkaitė). – Vilnius: Vaga, 1971. – 32 p.: iliustr.
* Saulutės žirgeliai: eilėraščiai vaikams (iliustr. Elvyra Kriaučiūnaitė-Stanelienė). – Vilnius: Vaga, 1972. – 28 p.: iliustr.
* Mano saulės spalvos: dainos Vytauto Barausko tekstais (sud. Mikalojus Novikas). – Vilnius: Vaga, 1987. – 119 p.: nat.
* Meilės vardas: eilėraščiai, dainos. – Vilnius: Danielius, 1997. – 106 p.: iliustr. – ISBN 9986-442-43-5
* Alfonsas Ramanauskas: Lietuvos jūrų laivyno įkūrėjas, pirmasis ir ilgametis Lietuvos jūrų laivininkystės viršininkas: dokumentinė fotonovelė. – Vilnius: Danielius, 1999. – 81 p.: iliustr. – ISBN 9986-442-75-3
* …taurė meilės vynui: meilės lyrika. – Vilnius: Vyto mūza, 2003. – 135 p.: iliustr. – ISBN 9955-9598-0-0
* Įskiepyti žodžiai: aforizmai, sentencijos. – Vilnius: Vyto mūza, 2004. – 296 p.: iliustr. – ISBN 9955-9598-1-9
* Po keturių tylėjimų: meilės lyrika. – Vilnius: Firidas, 2009. – 130 p.: iliustr. – ISBN 978-9955-590-82-8

## Įvertinimas
* 1974 m. Lietuvos komjaunimo premija
* 1984 m. LTSR nusipelnęs žurnalistas
* Stasio Šimkaus premija

## Šaltiniai

## Nuorodos
* Diskografija
Sergejus Slyva

**Sergejus Slyva** (g. 1957 m. birželio 12 d. Kaune) – buvęs Lietuvos futbolininkas, FIFA tarptautinės kategorijos teisėjas.

## Biografija

1974–1984 m. žaidė mėgėjiškose Kauno komandose. 1978 m. baigė KKI. Teisėjauti pradėjo apie 1990 m. Dirbo LFF vadybininku, nuo 2009 m. – Lietuvos salės futbolo asociacijos viceprezidentas. 2012 m. tapo Lietuvos futbolo teisėjų asociacijos prezidentu. Teisėjavo ir buvo keliolikos tarpvalstybinių (tarp jų ir moterų), UEFA rengiamų klubinių komandų turnyrų, jaunimo ir jaunių rinktinių rungtynių teisėjo asistentas bei rezervinis teisėjas. Nuo 1992 m. LFF Vykdomojo komiteto narys.

Sūnus – Sergejus Slyva jaunesnysis (g. 1980), futbolininkas, FIFA kategorijos teisėjas (2007–2009 m. paplūdimio futbolo, 2011–2016 m. aikštės), sporto organizatorius. 2009 m. baigė LKKA. Pirmieji treneriai – Vladas Ulinauskas, Antanas Komskis. Žaidė Kauno „Inkaro-Grifo“ dukterinėje komandoje. 2007–2009 m. teisėjavo paplūdimio futbolo pasaulio čempionatuose (2008 m. finalo rungtynėms). Daugiau nei 50 kartų buvo tarpvalstybinių, UEFA Europos ir Čempionų lygos aikštės, papildomas ir rezervinis teisėjas. 2011–2018 m. Lietuvos salės futbolo asociacijos viceprezidentas. Nuo 2016 m. UEFA salės ir paplūdimio futbolo komiteto narys. 2016–2017 m. Kauno „Stumbro“ prezidentas (komanda 2017 m. laimėjo LFF taurę). 2017–2018 m. Kauno apskrities futbolo federacijos (KAFF) prezidentas. Nuo 2017 m. LFF Vykdomojo komiteto narys. 2018 m. Vilniaus „Žalgirio“ sporto direktorius.

Nuo 2018 m. lapkričio Masinio futbolo asociacijos prezidentas.

## Nuorodos
* Tarptautinės varžybos

## Šaltiniai
Ivet Lalova

**Ivet Lalova** (g. 1984 m. gegužės 18 d. Sofijoje) – Bulgarijos lengvaatletė, kuri specializuojasi sprinto bėgime. Viena greičiausių moterų 100 m bėgimo istorijoje.

## Biografija
### Jaunių varžybos
Lalova karjerą aukšto rango varžybose pradėjo 2001 m. sudalyvaudama pasaulio jaunių čempionate. Debrecene vykusiame čempionate bulgarė startavo dviejuose nuotoliuose. 100 m bėgime pusfinalyje Lalova liko trečia ir finale nestartavo, o 200 m bėgimo finale sprinterė iškovojo aukštąją ketvirtąją vietą.

### Jaunimo varžybos
2002 m. Lalova startavo pasaulio jaunimo čempionate. 100 m bėgimo nuotolyje sportininkė pasiekė pusfinalį, bet savo bėgime likusi ketvirta į finalą ji nepateko. Po metų vykusiame Europos jaunimo čempionate sprinterė varžėsi 200 m bėgime. Finaliniame bėgime distanciją įveikusi per 22,88 s sportininkė tapo čempione.

### Suaugusiųjų varžybos
2004 m. Lalova sėkmingai startavo Atėnų olimpiadoje. Sportininkė startavusi dviejuose nuotoliuose pateko į abiejų finalinius bėgimus. 200 m sprinte bulgarė užėmė penktąją vietą, o 100 m bėgime ketvirtąją. 2005 m. žiemos sezono metu Lalova tapo Europos uždarų patalpų čempione 200 m bėgime. Tais pačiais metais sportininkė patyrė sunkia traumą ir nesportavo dvejus metus. 2007 m. sportininkė grįžusi į didįjį sportą startavo 2007 m. pasaulio čempionate, bet 100 m bėgime net nepasiekė pusfinalio bėgimų. Pekino olimpiadoje lengvaatletei sekėsi prasčiau nei prieš ketverius metu. 100 m pusfinalyje savo bėgime ji liko septinta ir į finalą nepateko, o 200 m bėgime net nepavyko pasiekti pusfinalio bėgimų. Taip pat nesėkmingai Lalova startavo ir 2009 m. pasaulio čempionate. 2010 m. bulgarei nepavyko prasimušti į pusfinalius Europos čempionate. 2011 m. Lalova grįžo į savo ankstesniąją formą. Ji laimėjo IAAF Deimantinės lygos penktąjį etapą. Pasaulio čempionato 100 m bėgimo finale ji distanciją įveikė per 11,27 s ir užėmė aukštąją septintąją vietą.

## Nuorodos
* Ivet Lalova IAAF svetainėje
Ehsan Hadadi

**Ehsanas Hadadis** (; g. 1985 m. sausio 20 d. Teherane) – Irano lengvaatletis, kuris specializuojasi disko metime. Pirmasis šalies pasaulio čempionato prizininkas.

## Biografija

### Jaunimo varžybos
2004 m. sportininkas laimėjo Azijos jaunimo čempionatą. 1,750 kg diską jis nusviedė 62,24 m. Tais pačiais metais Haddidi laimėjo ir pasaulio jaunimo čempionatą, įrankį numetęs 62,12 m.

### Suaugusiųjų varžybos
Nuo 2005 m. sportininkas pradėjo mėtyti standartinį suaugusiųjų diską. Tais pačiais metais jis pirmą kartą tapo Azijos čempionu, laimėjo Vakarų Azijos žaidynės ir pelnė bronzos medalį Islamo Solidarumo žaidynėse. 2006 m. sportininkas pelnė sidabrą pasaulio taurėje ir auksą Azijos žaidynėse. 2007 m. Haddidi dar kartą tapo Azijos čempionu, bei užėmė septintąją vietą Osakoje vykusiame pasaulio čempionate. Pekino olimpinėse žaidynėse iraniečiui nepavyko pasiekti finalo ir galutinėje įskaitoje jis liko 17 vietoje. 2009 m. ir 2011 m. diskininkas tapo Azijos čempionu. 2011 m. pasaulio čempionato metu Haddidi diską numetė 66,08 m ir iškovojo bronzos medalį, bei tapo pirmuoju savo šalies sportininku tapusiu prizininku pasaulio čempionatų istorijoje.

2012 m. olimpiadoje Hadadis nusviedė diską 68,18 m ir užėmė antrą vietą. Jis pirmavo didžiąją dalį varžybų, bet pabaigoje jį aplenkė vokietis Robert Harting. Vėliau iranietis nusviedė diską dar toliau, bet užmynė ant sektoriaus ribos, ir jo metimas nebuvo įskaitytas.

## Nuorodos
* Ehsan Haddadi IAAF svetainėje
Henrikas Baltrušaitis

**Henrikas Baltrušaitis** (1902 m. liepos 17 d. Burgaičiuose, Kidulių valsčiuje – 1940 m. balandžio 27 d. Kaune) – Lietuvos žurnalistas, satyrikas, feljetonistas.

## Biografija
Nepriklausomybės kovų dalyvis. Studijavo Lietuvos universitete.

Satyrinius kūrinius spausdino įvairiuose leidiniuose. „Kuntaplyje“ pasirašydavo *Alb. Zabediejumi*, „Karyje“ *H. Trakučiu*, „Darbe“ ir „Policijoje“ *Henr. Vingėla*, „Lietuvos keleivyje“ *Pričkumi Stenkumi* ir pan. 

## Bibliografija
* *Atsargiai, dažyta*: feljetonų rinkinys, 1939 m.

## Šaltiniai
Vytautas Baltakis (1929)

**Vytautas Baltakis** (g. 1929 m. spalio 3 d. Aluotose, Kupiškio valsčius, Panevėžio apskritis) – Lietuvos žurnalistas, feljetonistas.

## Biografija
1950 m. baigė Vilniaus ekonominį technikumą. 1950 m. dirbo „Valstiečių laikraščio“ redakcijoje, 1951–1952 m. – Švenčionėlių rajono laikraščio „Naujas gyvenimas“ atsakingasis sekretorius, 1952–1959 m. – Dūkšto rajono laikraščio „Komunizmo švyturys“ redakcijoje. 1960–1989 m. Zarasų rajono laikraščio „Pergalė“ (vėliau „Tarybinė žemė“, „Zarasų kraštas“) redakcijos žemės ūkio skyriaus vedėjas. Bendradarbiavo respublikiniuose laikraščiuose, Lietuvos radijuje, Utenos apskrities laikraštyje „Utenis“. Spausdino straipsnius, korespondencijas, apybraižas, feljetonus įvairiomis žemės ūkio temomis. 

## Šaltiniai
Marijus Žiedas

**Marijus Žiedas** (g. 1974 m. birželio 18 d. Vilniuje) – Lietuvos diktorius, filmų įgarsintojas, vertėjas, filosofas ir laidų vedėjas.

## Biografija
1992 m. baigė Vilniaus 15-ąją vidurinę mokyklą. 1992–1996 m. studijavo Vilniaus universiteto Filosofijos fakultete. Įgijo filosofijos bakalauro laipsnį. 2002 m.  Vilniaus universiteto Filosofijos fakultete įgijo filosofijos magistro laipsnį.

1997–1999 m. Baltijos TV filmų ir serialų įgarsintojas. 1998–2000 m. radijo stoties „M-1 Plius“ ir „Laisvoji banga“ laidų vedėjas. 1999–2000 m. LNK laidos „Ryto ratas“ vedėjas ir naujienų redaktorius, filmų įgarsintojas. 2000–2006 m. TV3 ir Olimpinės loterijos „Perlas“ žaidimo „Teleloto“ vedėjas.  2006 m. vasario – gruodžio mėn. – Žinių radijo apžvalgininkas. Nuo 2007 m. sausio mėn. – LRT žinių vedėjas ir diktorius.
Queen (albumas)

**„Queen“** – debiutinis studijinis grupės „Queen“ albumas. Jis buvo įrašytas 1971–1972 m., o prekyboje pasirodė 1973 m. liepos 13 d.

Iš 10 albumo dainų penkias sukūrė grupės vokalistas Freddie Mercury, gitaristas Brian May – keturias.

Dvi šio albumo dainos buvo išleistos singlų pavidalu – „Keep Yourself Alive“ ir „Liar“.

## Dainų sąrašas
Pirma pusė

# „Keep Yourself Alive“ Brian May 3:46
# „Doing All Right“ May, Tim Staffell 4:10
# „Great King Rat“ Freddie Mercury 5:41
# „My Fairy King“ Mercury 4:07

Antra pusė

# „Liar“ Mercury 6:26
# „The Night Comes Down“ May 4:24
# „Modern Times Rock 'n' Roll“ Roger Taylor 1:48
# „Son and Daughter“ May 3:19
# „Jesus“ Mercury 3:45
# „Seven Seas of Rhye“ (Instrumental) Mercury 1:10

## Pasiekimai topuose

## Šaltiniai
Alberto kanalas

**Alberto kanalas** (, ) – kanalas Belgijoje, jungiantis Lježo (prie Maso) ir Antverpeno (prie Šeldės) miestus. Ilgis – 129,5 m. Kanalo statybos darbai vyko 1930–1939 m., pradėtas naudoti nuo 1940 m., tačiau oficialiai atidarytas tik po karo – 1946 m.

Gylis – 3,4 m. Po 1997 m. Alberto kanalu gali plaukti didesnės nei 9000 tonų pakrovos laivai (IV klasė). Įrengti 6 šliuzai, aukščių skirtumas – 56 m.

2002 m. kanalu buvo gabenama rekordinis kiekis – 43 mln. tonų įvairių rūšių krovinių, o tai sudaro daugiau nei pusę visų Belgijos vandens keliais pergabenamų krovinių kiekio.

## Šaltiniai
Queen II

**„Queen II“** – antrasis studijinis grupės „Queen“ albumas, išleistas 1974 m. kovo 8 d. Albumas buvo įrašytas Londone 1973 m.

Dvi plokštelių pusės buvo pavadintos „balta“ ir „juoda“ pusėmis vietoj įprasto 1 ir 2 varianto. Ant kiekvienos pusės buvo grupės narių nuotraukos, kuriose jie apsirengę atitinkamai baltai ir juodai.

Daina „Seven Seas of Rhye“ buvo išleista singlo pavidalu.

## Dainų sąrašas
Balta pusė

# „Procession“ Brian May 1:12
# „Father to Son“ May 6:14
# „White Queen (As It Began)“ May 4:34
# „Some Day One Day“ May 4:23
# „The Loser in the End“ Roger Taylor 4:02
Juoda pusė

# „Ogre Battle“ Freddie Mercury 4:10
# „The Fairy Feller’s Master-Stroke“ Mercury 2:40
# „Nevermore“ Mercury 1:15
# „The March Of The Black Queen“ Mercury 6:33
# „Funny How Love Is“ Mercury 2:50
# „Seven Seas of Rhye“ Mercury 2:50

## Pasiekimai topuose

## Šaltiniai
Ešerinis (Ignalinos sen., šiaurinis)

**Ešerinis** – nedidelis ežeras rytų Lietuvoje, Ignalinos rajone, Ignalinos seniūnijoje, 2,5 km į pietvakarius nuo Vaišniūnų. Patenka į Aukštaitijos nacionalinio parko teritoriją. Ilgis iš šiaurės į pietus 0,18 km, plotis 0,14 km. Altitudė 140,1 m. Krantai aukštoki, ištisai apaugę medžiais. Telkšo ~200 m į pietus nuo Laumiakio ežero, 1,3 km į vakarus nuo Dringio, Linkmenų miško apsuptyje. Už 60 m į pietus nuo Ešerinio telkšo bendravardis ežerėlis. Ežeras nenutekantis, priklauso Dringio ežero baseinui (Žeimenos upės baseinas).

Abu ežerėliai dar vadinami ***Laumiakėliais***. 1997 m. paskelbti gamtos paminklu.

## Šaltiniai
Sheer Heart Attack

**„Sheer Heart Attack“** – trečiasis studijinis grupės „Queen“ albumas. Jis buvo įrašytas 1974 m. liepos–rugsėjo mėnesiais, o išleistas tų pačių metų lapkričio 1 d.

Šio albumo dainos pasiekė iki tol aukščiausias „Queen“ grupės vietas įvairių šalių topuose.

## Dainų sąrašas
Pirma pusė

# „Brighton Rock“ Brian May 5:08
# „Killer Queen“ Freddie Mercury 3:01
# „Tenement Funster“ Roger Taylor 2:48
# „Flick of the Wrist“ Mercury 3:19
# „Lily of the Valley“ Mercury 1:43
# „Now I’m Here“ May 4:10
Antra pusė

# „In the Lap of the Gods“ Mercury 3:20
# „Stone Cold Crazy“ Mercury, May, Taylor, John Deacon 2:12
# „Dear Friends“ May 1:07
# „Misfire“ Deacon 1:50
# „Bring Back That Leroy Brown“ Mercury 2:13
# „She Makes Me (Stormtrooper in Stilettos)“ May 4:08
# „In the Lap of the Gods… Revisited“ Mercury 3:42

## Pasiekimai topuose

## Šaltiniai
Vladas Balsys (1902)

**Vladas Balsys** (1902 m. rugpjūčio 11 d. Burbaičiuose, Plungės valsčius) – Lietuvos ekonomistas, spaudos darbuotojas.

## Biografija
1923 m. Klaipėdos išvadavimo dalyvis. 1934 m. baigė ekonomikos studijas Vytauto Didžiojo universitete.

Dirbo taupomosiose valstybės kasose. Nuo 1926 m. aktyviai bendradarbiavo leidiniuose „Lietuva“, „Trimitas““, „Mūsų rytojus“, „Tautos ūkis“, „Lietuvos aidas“ ir kt. 1934 m. priimtas į Lietuvos žurnalistų sąjungą.

1944 m. pasitraukė į Vokietiją. 1947 m. vienas Memingene leisto laikraščio „Mintis“ redaktorių. 

## Šaltiniai
Linas Balsys (1961)

**Linas Balsys** (g. 1961 m. gegužės 1 d. Vilniuje) – Lietuvos radijo ir televizijos žurnalistas, redaktorius, LR Seimo narys.

## Biografija
1979 m. baigė Vilniaus 23-ąją vidurinę mokyklą, 1984 m. – Vilniaus universiteto Istorijos fakulteto žurnalistikos specialybę.

1982 m. gruodžio mėn. pradėjo dirbti Lietuvos radijo Laidų užsieniui redakcijos išleidėju. Vėliau šios redakcijos laidų anglų kalba skyriaus jaunesnysis redaktorius, redaktorius. Nuo 1986 m. Lietuvos televizijos Visuomeninių, Valstybės laidų, Politinių programų redakcijų, nuo 1993 m. TV visuomeninių programų direkcijos vyresnysis redaktorius. Rengė radijo pažintines laidas tautiečiams užsienyje, televizijos laidas tarptautinių santykių temomis, užsienio politikos apžvalgas.

1997–2002 m. radijo stoties „M-1 Plius“ darbuotojas.  2002–2009 m. Lietuvos nacionalinio radijo ir televizijos korespondentas Briuselyje. 2009–2011 m. prezidentės Dalios Grybauskaitės atstovas spaudai. 2011–2012 m. dėstė žurnalistiką ir viešuosius ryšius Vilniaus universitete ir Kauno technologijos universitete.

2011–2012 m. „Žaliosios politikos instituto“ direktorius. 2012–2020 m. ir nuo 2024 m. Seimo narys.

## Įvertinimas
2003 m. apdovanotas atminimo ženklu. 2004 m. apdovanotas ordino „Už nuopelnus Lietuvai“ Riterio kryžiumi. Išrinktas geriausiu 2005 m. TV žurnalistu.

## Šaltiniai
Birutė Balynienė

**Birutė Balynienė** (g. 1954 m. rugpjūčio 22 d. Zalumajaus k., Zimos rajonas, Irkutsko sritis, Rusija) – Lietuvos televizijos žurnalistė, redaktorė.

## Biografija
1971 m. baigė Stoniškių vidurinę mokyklą, 1977 m. Vilniaus universiteto (VU) Istorijos fakultete - žurnalistikos specialybę.

Nuo 1977 m. Lietuvos televizijos ir radijo komiteto (dabar - LRT) Radijo programų direkcijos redaktorė. Rengė laidą „RTV savaitė“, rašė straipsnius į savaitraštį „Kalba Vilnius“. 1981 m. pervesta dirbti vyresniąja redaktore į Informacijos šaltinių skyrių, 1989 m. – į Televizijos propagandos redakciją. Rengė laidų ciklus „Informatika ir skaičiavimo technika“, „Mokslo pasaulyje“, „Gamtos apsauga“, baltarusių programą „Siabryna“ (režisierius Saulius Merkys). Nuo 1991 m. tiesioginės televizijos laidos "Valstybės studija" redaktorė ir vedėja. 1992 m. gruodžio mėn. su redaktoriumi Stasiu Grigaliūnu ir režisiere Živile Grigiene sukūrė „Politikos studiją“, 1993 m. sausio mėn. – „Atminties tiltus“. 1993 m. kovo mėn. su garso režisieriumi ir kompozitorium Kęstučiu Ligeika rengė TV visuomeninį architektūrinį žurnalą „Tiltai“. Nuo 1994 m. rengė TV muzikinį mokslo ir verslo žurnalą „9 amatai“.  Nuo 1999 m. LTV laidos "Kelionės" kūrėja ir vedėja (režisierė Aurika Grigalavičienė). Nuo 2007 m. - Lietuvos darbo biržos atstovė spaudai, nuo 2010 m. - Vilniaus Jaunimo darbo centro skyriaus vyriausioji specialistė.

Lietuvos žurnalistų sąjungos Vilniaus skyriaus valdybos narė.

## Šaltiniai
Brigita Balikienė

**Brigita Balikienė-Kukevičiūtė** (g. 1951 m. balandžio 4 d. Kaune) – Lietuvos žurnalistė, redaktorė.

## Biografija
1968 m. baigė Kauno 5–ąją vidurinę mokyklą, 1976 m. – Vilniaus universiteto Istorijos fakultete žurnalistiką.

1973–1981 m. dirbo laikraščio „Vakarinės naujienos“, 1986–1987 m. – žurnalo „Buitis“, 1987–1989 m. – žurnalo „Šluota“ redakcijose, 1989 m. – Lietuvos Persitvarkymo Sąjūdžio informacinėje agentūroje SIA. 1989–1997 m. dienraščio „Respublika“ redakcijos darbuotoja: skyriaus redaktorė, priedo moterims „Brigita“ redaktorė, spec. korespondentė. 1997 m. – televizijos LNK autorinių laidų grupės redaktorė,  vėliau laikraščio „Lietuvos žinios“, žurnalo „Istorijos“ korespondentė.

## Šaltiniai
Yoshihiko Noda

**Jošihiko Noda** (, g. 1957 m. gegužės 20 d.) – Japonijos politikas, buvęs šalies ministras pirmininkas (2011–2012 m.), finansų ministras (2010–2011 m.), Atstovų rūmų narys (nuo 1993 m.), Demokratų partijos prezidentas (2010–2011 m.)

## Biografija

Gimė 1957 m. gegužės 20 d. Funabašio mieste, Čibos prefektūroje. Užaugo neturtingoje šeimoje. Baigė Vasedos universitetą. 1993 m. buvo pirmą kartą išrinktas į parlamentą kaip Japonijos naujosios partijos narys. Sekantys rinkimai buvo nesėkmingi. Į politiką sugrįžo 2000 m. kartu su Demokratų partija. Jai užsitikrinus daugumą po 2009 m. rinkimų, tapo finansų viceministru, o kitais metais ir finansų ministru. 2011 m. vasarą įveikęs varžovą bendrapartietį Banri Kaieda buvo išrinktas ministru pirmininku, pareigas oficialiai pradėjo eiti rugsėjo 2 d. Šį postą paliko 2012 gruodžio 26 d. po Demokratų partijos pralaimėjimo Atstovų rūmų rinkimuose.

## Politinė veikla

2005 m. Noda kritikavo tuomečio Japonijos premjero Junichiro Koizumi pareiškimą, kuriame A klasės karo nusikaltėlius pavadino „karo nusikaltėliais“, tačiau pagyrė jo apsilankymą Jasukunio šventykloje, skirtoje Japonų kariams, kovojusiems antrajame pasauliniame kare. Per Japonijos kapituliacijos metines 2011 m. rugpūčio 15 d. Noda pareiškė, kad Sąjungininkų nuteisti A klasės karo nusikaltėliai, jo požiūriu, teisiškai nebuvo karo nusikaltėliai, tokiu pareiškimu supykdydamas nuo Japonijos imperijos nukentėjusias kaimynines šalis.

Tapęs ministru pirmininku Noda palaikė branduolinės energijos atsisakymo siekius, Japonijos dalyvavimą Partnerystės abipus Ramiojo vandenyno (, TPP) derybose, PVM didinimą nuo 5 iki 10 %.

## Šaltiniai
Juozas Balčiūnas-Švaistas

**Juozas Balčiūnas-Švaistas** (1891 m. kovo 30 d. Rokiškis – 1978 m. rugsėjo 21 d. Los Andželas, JAV) – Lietuvos rašytojas, redaktorius, Lietuvos kariuomenės pulkininkas.

## Biografija
1909–1913 m. mokėsi Panevėžio mokytojų seminarijoje. Kelerius metus mokytojavo Stačiūnuose. 1915 m. įstojo į mokytojų institutą Stavropolyje. 1917 m. baigė karo mokyklą Maskvoje. 1924–1928 m. studijavo Vytauto Didžiojo universiteto Humanitarinių mokslų fakultete.

1918 m. Vokiečiams besitraukiant iš Lietuvos, suorganizavo Obelių miesto komitetą ir valsčiaus miliciją tvarkai palaikyti. 1919–1939 m. tarnavo Lietuvos kariuomenėje, pulkininkas. 1928–1935 m. žurnalo „Karys“ redaktorius, 1942–1944 m. Kauno miesto savivaldybės švietimo referentas. 1941 m. redagavo pirmuosius du leidinio „Lietuvių archyvas“ tomus.

1944 m. pasitraukė į užsienį, nuo 1949 m. gyveno JAV. Dirbo laikraščio „Naujienos“ redakcijoje.

Daug apysakų ir vaizdelių išspausdino leidiniuose „Skaitymai“, „Lietuva“, „Sekma diena“, „Lietuvos aidas“, „Naujoji Romuva“.  Išvertė F. Dostojevskio romaną „Nusikaltimas ir bausmė“ (1929–1930 m., 6 d.).

## Bibliografija
* *Šilkinė suknelė*: apysaka, 1927 m.
* *Kerpių berniūkštis*: apysaka, 1927 m.
* *Naujan gyveniman*: apsakymai, 1928 m.
* *Meilės vardu*: apsakymai, 1937 m.
* *Paskutinį kartą tave klausiu*: romanas, 1948 m.
* *Siela lagamine*: apsakymai, 1948 m.
* *Eldorado*: apsakymai, 1953 m.
* *Petras Širvokas*: apysaka, 1952 m.
* *Aukso kirvis*: rinktinės mūsų žmonių pasakos, 1952 m.
* *Knygnešių pėdsakais*: romanas, 1955 m.
* *Trys žodžiai*: apsakymai, 1958 m.
* *Jo sužadėtinė*: romanas, 1959 m., „Draugo“ romano konkurso laimėtojas.
* *Žiobriai plaukia*: romanas, 1962 m.
* *Dangus debesyse*: atsiminimai, Nida, Londonas, 1967 m.
* *Karnavalo aikštėje*: apsakymai, 1973 m.

## Šaltiniai
Ipras

**Ipras** (, ) – miestas vakarų Belgijoje, Vakarų Flandrijos provincijoje, Prancūzijos pasienyje, Lilio aglomeracijoje.

## Istorija

Miestas rašytiniuose šaltiniuose minimas nuo VIII a. Viduramžiais tai buvo vienas turtingiausių Europos miestų, jame gyveno ~80 tūkst. žmonių. Vėliau Ipras buvo nukonkuruotas Briugės ir Gento, o šimtamečio karo metu nuniokotas. XVI a. pab. tapo jansenizmo religiniu centru.

Ipras tapo I pasaulinio karo sūkurio centru – 1914 m. čia vyko Ipro mūšis, pirmą kartą panaudoti cheminiai ginklai (tarp jų nuo miesto vardo kilęs ipritas). Miestas karo metu visiškai suniokotas. Po karo pastatytas paminklas čia žuvusiems Antantės kariams – Meneno vartai.
Žamblu

**Žamblu** (, ) – miestas vidurio Belgijoje, Valonijoje, Namiūro provincijoje, pusiaukelėje tarp Vavro ir Namiūro. Yra žemės ūkio universitetas, įsikūręs buvusioje abatijoje. Miesto varpinė priklauso į UNESCO pasaulio paveldą įtrauktoms Belgijos ir Prancūzijos varpinėms.

## Istorija
Miestas pradėjo kurtis aplink 945 m. įkurtą Šv. Petro abatiją. 1578 m. mieste vyko Žamblu mūšis tarp Ispanijos ir olandų sukilėlių.
Stanislovas Algimantas Balčiūnas

**Stanislovas Algimantas Balčiūnas** (g. 1943 m. liepos 5 d. Trumpaliai, Utenos apskritis) – Lietuvos pedagogas, žurnalistas, redaktorius.

## Biografija
1962 m. baigė Užpalių vidurinę mokyklą, 1967 m. – Vilniaus pedagoginiame institute biologijos–chemijos specialybę. 1965–1967 m. šio instituto savaitraščio „Tarybinis pedagogas“ atsakingasis sekretorius.

1967–1968 m. Molėtų rajono Suginčių vidurinės mokyklos mokytojas, direktoriaus pavaduotojas, 1969–1971 m. – Ambraziškių 8–metės mokyklos direktorius, 1971–1973 m. – „Lietuvos buitinės chemijos“ Projektavimo konstravimo biuro vyresnysis inžinierius. 1973–1979 m. laikraščio „Komjaunimo tiesa“ literatūrinis darbuotojas, mokyklų skyriaus vedėjas. Nuo 1979 m. – žurnalo „Švyturys“ Politikos ir mokslo skyriaus redaktorius. Parašė per 300 straipsnių mokslo, švietimo, ekologijos, teisės, politikos temomis. Nuo 1996 m. – UAB „Sodra–press“ direktorius,  nuo 2000 m. firmos „Baltijos pranešimai“ leidybos direktorius, UAB „Balstas“ direktorius.

Buvo Lietuvos žurnalistų sąjungos kontrolės komiteto pirmininko pavaduotojas. Nepriklausomos periodinės spaudos rėmimo „Žurnalistikos“ fondo valdybos pirmininkas. Keletą kartų – „Komjaunimo tiesos“ ir šešis kartus žurnalo „Švyturio“ publicistinių rašinių konkursų prizininkas ir laureatas.

## Bibliografija
* *Žemė žmonių rankose*, 1985 m.
* *Užpaliai – mūsų svajonių kraštas*, su Vanda Kuliešiene, V. 1999 m.
* *Atgimusi Lietuva 1990–2000*, sudarytojas, 2001 m.

## Šaltiniai